วัดพระธาตุสามดวง (จังหวัดเชียงราย)

วัดพระธาตุสามดวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าหุ่ง อำเภอพาน จังหวัดเชียงราย อยู่ในพื้นที่ระหว่างบ้านป่าทุ่ง หมู่ที่ 1 กับบ้านศาลาเหมืองหิน หมู่ที่ 11 อยู่ห่างจากที่ทำการอำเภอพานไปทางทิศตะวันตก 12 กิโลเมตร ภายในบริเวณวัดมีพระธาตุอยู่ 3 องค์ แต่ละองค์ตั้งห่างกันประมาณ 100-200 เมตร และตั้งอยู่บนเนินสูงลดหลั่นกัน

ตามตำนานเล่าว่าพระธาตุองค์นี้สร้างขึ้นประมาณ พ.ศ. 1839 ต่อมาได้มีการบูรณะเมื่อ พ.ศ. 2476 โดยคณะศิษยานุศิษย์ของครูบาศึลธรรมกับครูบาไชยาเพื่อใช้เป็นที่อยู่ปฏิบัติธรรมของพระสงฆ์ แต่เดิมเป็นวัดร้าง มีซากเจดีย์ที่ก่อด้วยอิฐโบราณจำนวนสามองค์และพระพุทธรูปที่แกะสลักจากหินศิลาแลงชำรุดทุรดโทรมปรักหักพังอยู่เป็นจำนวนมาก จากเศษอิฐคาดว่าคงมีอายุไม่ต่ำกว่า 700 ปี ภายหลังได้มีการลักลอบนำเอาซากพระพุทธรูปเหล่านั้นไปหมด คงเหลือแต่ซากพระเจดีย์ (พระธาตุ) ที่พังทลาย จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อวันที่ 13 มีนาคม พ.ศ. 2556

อ้างอิง

พระธาตุสามดวง
สามดวง
หมวดหมู่:โบราณสถานในจังหวัดเชียงราย